Γιάκομπ φαν Λάτχεμ

Ο Γιάκομπ φαν Λάτχεμ (φλαμανδικά: Jacob Van Lathem, γνωστός και ως Jacques van Lathem ή Jacob van Laethem, 1470 - 1528) ήταν Φλαμανδός ζωγράφος της εποχής της πρώιμης φλαμανδικής ζωγραφικής.

 Ο Γιάκομπ ήταν ο δεύτερος γιος του μικρογράφου Λήφεν φαν Λάτχεμ. Πιθανώς εκπαιδεύτηκε από τον πατέρα του και κατά την περίοδο 1490 ως 1493 είχε προσληφθεί στην Αυλή του Ιωάννη Β΄ της Πορτογαλίας. Το 1493 έγινε μέλος της Συντεχνίας του Αγίου Λουκά της Αμβέρσας και το 1494 ονομάστηκε "θαλαμηπόλος και επικεφαλής ζωγράφος" (valet de chambre et peintre Monsignor) του Φιλίππου Α΄ της Καστίλλης. Συχνά εμπλεκόταν σε διακοσμήσεις ιερών ναών και ανακτόρων και έτσι εργάστηκε στη Γάνδη, στις Βρυξέλλες και στην Αμβέρσα, αλλά επίσης και στην Ισπανία, όπου συνόδευε τους πελάτες του στα ταξίδια τους. Συνόδευσε τον Φίλιππο Α΄ στο ταξίδι του στην Ισπανία από το 1502 ως το 1503, ενώ από τα τεκμήρια προκύπτει επίσης ότι ο αδελφός του Λήφεν φαν Λάτχεμ ο νεότερος, ο οποίος ήταν χρυσοχόος, αποτελούσε επίσης μέλος της αποστολής. Το 1506 συνοδεύει εκ νέου τον Φίλιππο στην Ισπανία, όπου αναγνωρίστηκε ως βασιλικός σύζυγος του Στέμματος της Καστίλλης. Μετά τον θάνατο του Φιλίππου στις 25 Σεπτεμβρίου 1056 στο Μπούργκος, ο Γιάκομπ επέστρεψε στις Κάτω Χώρες. Εκεί τέθηκε στην υπηρεσία του Αυτοκράτορα Μαξιμιλιανού Α΄ της Αγίας Ρωμαϊκής Αυτοκρατορίας και εργάστηκε στην Αυλή της Μαργαρίτας της Αυστρίας, Δούκισσας της Σαβοΐας. Την περίοδο 1517 - 1520 συνοδεύει τον Κάρολο Ε΄ στο ταξίδι του στην Ισπανία, ταξίδι που επανέλαβε, για τελευταία φορά, κατά την περίοδο 1522 - 1528. Φαίνεται ότι ενεπλάκη σε πολλά έργα διακοσμήσεων διαφόρων τελετών. Το 1497, για παράδειγμα, ήταν υπεύθυνος για τη διακόσμηση της εκκλησίας Paleis op de Koudenberg με την ευκαιρία του ρέκβιεμ που εψάλη εκεί στη μνήμη του Ιωάννη της Αραγονίας, διαδόχου της Αραγονίας και της Καστίλλης. Τρία χρόνια αργότερα, το 1500, εργάστηκε ως διακοσμητής των τελετών για τον θάνατο του Αλβέρτου Γ΄, Δούκα της Σαξωνίας, ενεπλάκη στη διακόσμηση του Καθεδρικού ναού του Αγίου Μπαβο στη Γάνδη, στη συνέχεια στον ναό του Αγίου Ιωάννη (St. Janskerk) για την τελετή της βαπτίσεως του Καρόλου Ε΄στις 7 Μαρτίου 1500 και διακόσμησε ένα χειρόγραφο για λογαριασμό του Μαξιμιλιανού Α΄. Στο κάστρο [Écaussinnes-Lalaing έχουν διασωθεί τέσσερα έργα του, τα οποία δωρήθηκαν από την ισπανική Αυλή: Συνάντηση του Φιλίππου Α΄ με τον Φερδινάνδο Β΄ στο Ρεμεσάλ Ταυρομαχία στο Μπεναβέντε Παιχνίδι με καλάμια (juego de cañas) στο Βαγιαδολίδ Η κηδεία του Φιλίππου Α΄ στο ΜπούργκοςΣτο Ρέικσμουζεουμ του Άμστερνταμ υπάρχει, επίσης, ένας αριθμός από πορτρέτα του, όπως και στο Κάστρο του Ουίνδσορ και στα Βασιλικά Μουσεία Καλών Τεχνών του Βελγίου στις Βρυξέλλες. Κατάλογος Φλαμανδών ζωγράφων Miguel. A. Zalama, Rafael. D. Casas, Jacob van Laethem, Painter Felipe "The Beautiful" And Carlos V: Details on his work, Bulletin Seminar Studies Art and Archaeology: BSAA, ISSN 0210-9573, Volume 61, 1995, pages. 347-358. MJ Onghena, The iconography of Philip the Fair, Brussels Royal Academy, 1959, p. 26. Mr. Gachard Collection of Voyages of Rulers of the Netherlands. Vol.I, Brussels, 1876, p. 365 Miguel. A. Zalama, Rafael. D. Casas, Jacob van Laethem, Painter Felipe "The Beautiful" And Carlos V: Details on his work, Bulletin Seminar Studies Art and Archaeology: BSAA, ISSN 0210-9573, Volume 61, 1995, pages. 347-358. p. 348 R.H. Wilensky, Flemish Painters. Historical Survey (1430-1830). Londen 1960, p. 591. MJ Friedländer, Early Netherlandish Painting, vol. IV, Leiden / Brussels 1969, p. 64 J. Duverger, "court painter Lieven Van Lathem (ca. 1430-1493)," Yearbook of the Royal Museum of Fine Arts Antwerp 1969, p. 97 (inclusion of Jacob van Lathem at Lily Brothers in Brussels, about 1499) R. van Schoute and B. Patoul (ed.), The Flemish Primitives, Leuven 1994, p. 547 A. H. van Buren, "Van Lathem's Costumes', in: J. Chapuis (ed.) Invention: Northern Renaissance Studies in Honor of Molly Faries, Turnhout 2008, p. 94-103